สวัสดีค่ะ คือหนูคลอดน้องได้ประมาณเดือนครึ่ง คลอดได้หนึ่งเดือน ปจด.ก้อมา ผ่านไปประมาณ4-5 วัน ปจด.หยุดถึงซื้อยาคุมกำเนิดมากิน เปนแบบให้นมบุตร กินแล้วมีเลือดเปือนกกน.ทุกวันแต่ไม่มาก อยากทราบว่ามันเปนปกติมั้ยค่ะ ยังไม่ได้ตรวจหลังคลอด
สวัสดีค่ะ การมีเลือดออกทุกวัน ปริมาณเล็กน้อย หรืออาการเลือดออกกะปริดกะปรอยดังกล่าว น่าจะเกิดจากผลข้างเคียงของยาคุมกำเนิดชนิดฮอร์โมนตัวเดียว (ซึ่งจะไม่กระทบกับการหลั่งน้ำนม) ที่ทานอยู่ได้ โดยส่วนใหญ่เมื่อทานต่อเนื่องไปซักระยะ อาการเลือดออกจะค่อยๆ น้อยลงจนหายไปดังนั้นแนะนำให้สังเกตอาการไปก่อน หากเลือดมีปริมาณไม่มา ไม่มีปวดท้องน้อย ไม่มีตกขาวที่ผิดปกติ ก็ไม่จำเป็นต้องทำอะไร แต่หากเลือดที่ออกมีปริมาณมากขึ้นเรื่อยๆ มีปวดท้องน้อย หรือมีตกขาวที่ผิดปกติ ควรไปพบแพทย์เพื่อหาสาเหตุค่ะสำหรับการทานยาคุมกำเนิดชนิดฮอร์โมนตัวเดียวนั้น ต้องทานให้ตรงเวลาในแต่ละวัน หากทานในเวลาที่ต่างกันเป็นชั่วโมง อาจมีผลต่อการลดประสิทธิภาพลงได้มากกว่ายาคุมกำเนิดชนิดฮอร์โมนรวม (ซึ่งเป็นแบบที่ใช้ปกติทั่วไป ในหญิงที่ไม่ได้ให้นมบุตร)ส่วนการเริ่มทานยาคุมกำเนิด ไม่ว่าชนิดใดนั้น เมื่อเริ่มทานเป็นแผงแรก ปกติต้องทานภายในไม่เกิน 5 วันนับตั้งแต่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันทีค่ะ